Document ID: 32009R1143

32009R1143
L 312/14
SLUŽBENI LIST EUROPSKE UNIJE
26.11.2009.
UREDBA KOMISIJE (EZ) br. 1143/2009
od 26. studenoga 2009.
o odobrenju izmjena specifikacije koje nisu manje za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Picodon de l’Ardèche ou Picodon de la Drôme (ZOI))
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (1), a posebno prvi podstavak njezinog članka 7. stavka 4.,
budući da:
(1)
U skladu s prvim podstavkom članka 9. stavka 1. i s člankom 17. stavkom 2. Uredbe (EZ) br. 510/2006, Komisija je razmatrala zahtjev Francuske za odobrenje izmjena specifikacije za zaštićenu oznaku izvornosti „Picodon de l’Ardèche ou Picodon de la Drôme” registriranu u skladu s Uredbom Komisije (EZ) br. 1107/96 (2).
(2)
Zahtjev za izmjenu uključuje, između ostalog, i izmjenu naziva „Picodon de l’Ardèche ou Picodon de la Drôme” koji sada postaje: „Picodon”. To je tradicionalni naziv za koji se u skladu s člankom 2. stavkom 2. Uredbe (EZ) br. 510/2006 smatra da ispunjava jednake uvjete kao što su oni za zaštićenu oznaku izvornosti. Naziv „Picodon” je skraćeni uobičajeni oblik, koji se tradicionalno upotrebljava na tržištu i u uobičajenom govoru kao identifikacija proizvoda dobivenog u skladu sa specifikacijom.
(3)
Učinjenim izmjenama također se detaljnije utvrđuju definicije i postupci koje proizvođači primjenjuju kod prerade proizvoda. Formalnim uključenjem u specifikaciju želi se zaštititi oznaka od moguće zlouporabe i posebno naglasiti povezanost s njegovim podrijetlom. Osim toga, ažurirana je i nacionalna Odluka o zaštiti oznake.
(4)
Kako te izmjene nisu manje u smislu članka 9. Uredbe (EZ) br. 510/2006., Komisija je objavila zahtjev za izmjenom u Službenom listu Europske unije (3), kako se zahtijeva prvim podstavkom članka 6. stavka 2. iste Uredbe. Kako Komisiji nije dostavljen ni jedan prigovor u smislu članka 7. Uredbe (EZ) br. 510/2006, izmjene je potrebno odobriti,
DONIJELA JE OVU UREDBU:
Članak 1.
Ovime se odobravaju izmjene specifikacije objavljene u Službenom listu Europske unije za naziv u Prilogu ovoj Uredbi.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 26. studenoga 2009.

Labels: 3
18
17
6